經數:一七三九

經名:新華嚴經論卷第四

頁數:七四一

上      欄

定. 卽十方世界同名金剛幢佛來. 金剛藏菩

薩入定. 卽十方世界同名金剛藏佛來摩頂.

如是位位之內地地之中. 佛與菩薩因果相

成. 體用相徹. 所來諸佛卽明是果. 入定菩薩

卽明是因. 因果無二故. 於佛法身智體上. 安

立十住十行十□向十地十一地等行相引接

凡俗化生之門. 諸位則佛佛則諸位. 若上上

根人於此敎中起信者. 還依此法. 創首十住

初心正證如來佛果智法. 方行一切菩薩萬

行. 爲初證之首. 爲知法智體性故. 設同凡事.

經過多劫行. 而於自見本不移時. 於初發心

時與三世佛同成正覺. 無前後際故法如是

故. 應如是知. 不同權敎經三僧祇方成佛果.

是故今言與諸三乘得果別故. 又於經乘如

來一切智乘得佛果故. 無二乘人得四沙門

果. 亦無權敎菩薩諸地行相因前果後也

第五明地位所行行相別者. 凡發大乘心者.

依其根品有六種乘三種五位十地差別行相

不同. 其名數如何. 一念佛願生淨土門. 二作

淨土觀行所生淨土門. 三修空無我觀所乘

門. 四和會有無觀智門. 五漸見佛性進修門.

六頓證佛性圓融門. 修大乘者不離此六種

所乘行相. 何者. 三種五位十地. 一修假詮假

眞如等安立五位十地. 二分修分眞分證一

分眞如安立五位十地. 三頓修頓. 眞頓證佛

境界圓滿眞如安立十地五位行相. 此佛乘

中無假法言說名相總眞也. 如是三種十地

五位行相. 向菩提者. 行菩薩行者. 滿佛果

者. [&FFFF]#不總在其中. 今以總擧. 各以已所乘宗

中      欄

辨其權實. 使令離障進修有功. 不相誹毁. 顯

了差別令無疑悔. 令進修者分明了知權實

故. 令成佛者不[&FFFF]#滯其功故

一今佛力修戒發願力生於淨土者. 是化淨

土非眞淨土. 爲非見性及不了無明是一切

如來根本智故. 是有爲故. 如阿彌陀經是

也

二作淨土. 觀行所生淨土者. 是化淨土. 從心

想生故. 是有爲故. 不見佛性本智慧故. 則無

量壽觀經是也

三修空無我觀所乘門者. 爲初說般若破凡

夫實有二乘生空我執故. 多修空法. 有無俱

空門爲空觀增勝故. 雖行六波羅蜜修種種

菩提分法得六神通. 行菩薩行. 福勝人天. 不

生佛家. 不見佛性. 爲析法明空. 不了無明是

如來智慧故. 華嚴經亦同此訶責. 如前已述.

爲人演說. 令諸聽者. 得六神通. 亦未爲難. 聽

如法華經云. 若持八萬四千法藏十二部經.

受此經？是則爲難. 法華經成就佛乘故. 非菩

薩乘故. 是故如來於涅槃經中說. 一切衆生

皆有佛性常樂我淨. 有諸菩薩自悔過言. 我

於無量劫流轉生死. 只爲無我之所惑亂故

如此過故. □心方可得見性達我是智. 諸般

若中有文殊師利菩薩爲問答者. 皆論一分

法身佛性道理. 如文殊般若是也. 若與聲聞

爲問答者. 多爲破二乘生空我執說法空故.

與普賢問答者. 多約行門. 凡說法依根. 但見

問答主師可知. 表□准之可見

四和會有無觀智門者. 卽解深蜜經第三時

下      欄

敎說九識爲淨識. 與業種爲依. 幷說三性三

無性. 所謂遍計所執性. 依他起性. 圓成實性？

互相成壞離諸執障不成不壞. 性自涅槃. 如

深密經頌曰. 一切諸法皆無性. 無生無滅本

來寂. 諸法自性□涅槃. 誰有智慧無密意. 此

經爲破般若修空增勝者壞緣生法. 空見現

前違道理故. 於此經成就緣生. 諸法自體涅

槃不須誹撥. 言空言有. 互相破斥. 不合計有.

不合計無. 又此經雖安立十地名同華嚴. 於

中義意軌則各別. 又無地前三賢十信等位.

但立十地斷惑行相. 及說佛地爲第十一地.

於其十一地位之內. 復說有十一種[&FFFF]#重二

十二種愚癡. 所以此經不安立地前三賢十

信行門. 爲此經地前非見道故. 又爲第三時

敎中但和會有無. 未是文殊普賢理事攝行

滿故. 是故華嚴經中說十信十住十行十□

向十地法門時. 十方諸佛同來印可故. 一切

諸佛國土總說此門故. 十三種相加表 眞實

故. 三乘經中但說十一地. 攝諸衆生不盡故.

此則是三種十地中假詮假智假眞如十地行

故. 何以然者. 爲此十一地是佛位. 佛位之內

猶有障故. 明十一地以前未有眞理本智故.

若全眞理智. 云何十一地有十一[&FFFF]#重旣有

[&FFFF]#重. 卽非地地中有佛智爲因果故. 此經且

漸和會有無令無滯住. 未似普賢文殊理事

智盡大用而說故. 如仁王經說. 五位十地行

門安立. 從凡漸習. 積行多生. 修假眞如. 又

有敎說地前伏惑地上見道？或說留惑不斷

要經三僧祇劫方可成佛. 如是等敎. □對權

經數:一七三九

經名:新華嚴經論卷第四

頁數:七四二

上      欄

根假施設有. 未爲實說. 但化佛所說. 皆是引

中下根人未盡實說. 餘准可知. 又二乘人□

心. 向權敎中所□佛果. 及權敎菩薩所□佛

果. 僧祇滿後. 但只樂心三千大千世界佛之

報果. 不□十佛境界毘盧遮那無盡十方境

界之報果也. 不如華嚴經中十信菩薩所□

佛果. 勝解心上具足凡夫. 卽樂□修十身毘

盧遮那之境界. 深心廣大盡無極重玄之妙

境界也. 不同權敎佛境界. 皆立分齊限量. 此

乃爲根狹未廣故. 且權安立. 如解深密經中

十地斷惑分齊. 第一初地中對治惡趣煩惱

業生雜染障故. 第二地中對治微細誤犯現

行障. 第三地中對治欲 貪障. 第四地中對治

定及法愛障. 第五地中對治生死涅槃一向

背趣障. 第六地中對治[&FFFF]#相現行障. 第七地

中對治細相現行障. 第八地中對治於無相

無作功用及於有相不得自在障. 第九地中

對治於一切種善巧言辯不得自在障. 第十

地中對治不得圓滿法身證得障. 善男子. 此

奢摩他毘[&FFFF]#舍那. 於如來地對治極微細最

極微細障及所知障. 如華嚴經. 但於地前三

賢初發心住中. 卽能頓證佛果法門. 普印諸

位十住十行十□向十地等覺等位. 如印印

時文相具足無前後際. 卽以初發心時頓印

三界無明. 便爲佛智之海. 以如來法身智身

大悲之印. 一時頓印世間. 以爲法界大用. 無

前後故. 法如是故. 不同權敎法外施設. 具引

三根來歸一實故. 五漸見佛性進修門者. 如

涅槃經云. 十住菩薩少分見性. 乃至十地未

中      欄

能了了. 起信論云. 十住菩薩少分得見法身.

化八相成道故. 如彼論釋. 言是願力所爲. 旣

是願力非爲實報. 總爲漸見佛性. 皆是權敎

分分中漸引之宗非爲圓故. 如是之類. 從初

發心所證佛果不定僧祇. 何以故. 如涅槃經.

記屠兒廣額於賢劫中成佛. 闡提創發心上

有越劫之功. 何肉具信根. 復能少分見性者.

何有僧祇之劫哉. 世有諸德解屠兒廣額是

化作者. 此乃曲逐人情. 未詳佛意者也. 漸漸

引權向實. 豈令見劫存情令違本耶. 漸漸引

至龍女善財一念之中得成佛者. 始成實說.

三乘小見但念長時. 智性本無. 空嗟□仰. 無

繩自縛. 何有休期. 前略說三種十地. 又以經

義較量有六種十者. 如三乘敎中有三種

十地. 實敎中有三種十地. 如仁王經解深密

經大品經. 此三部經中所說十地. 多立假眞

如門. 以成十地行相. 此是權敎中三種十地.

第四如涅槃經中. 十住菩薩少分見性. 十地

菩薩見性未能了了. 卽明以佛性爲所乘門.

分修分證十地. 第五又涅槃經如牛食雪山

肥□草純得醍□等. 卽初發心上同佛正覺

故. 第六一乘十地. 如華嚴經以說法界門重

玄無量無盡法以成十地. 是爲六種十地. 涅

槃法華屠兒龍女刹那成佛. 皆是引權向實

敎故. 但三乘十地菩薩所□佛果境界. 但□

三千大千世界爲報佛之果故. 此卽實敎中

第三化身. 非爲實報身故. 三種化身. 一化身

者. 化作種種衆生身. 二化身者. 化作一四天

下及二十八天所化之佛. 三化身者. 化作三

下      欄

千大千世界佛也. 實報身者. 十身毘盧遮那.

互融相徹重玄境界. 量齊法界及徹纖塵. 塵

塵之內皆齊法界. 具如華嚴經說. 三乘之敎

旣權所說法門. 及佛報境界總未實說. 是故

大品經中名共三乘敎三乘共行十地. 第二

解深密經所說十地. 直爲解深密 廣意菩薩

廣慧菩薩淸淨慧菩薩等. 共爲問答主伴說

十地門. 不共聲聞爲問答主伴. 爲深密經□

彼般若樂空增勝者故. 此大品深密等經. 但

說十地之名. 無地前十信三賢四資糧位. 第

三如仁王經中具足五位行相法門. 如是權

敎中所說三賢十聖. 多分總是說假眞如. 次

第漸細方明佛性. 方可說乘如來乘直至道

場. 將知權敎非眞. 所說地位次第未實. 第四

如來乘中. 如涅槃經中說十住少分. 則性十

地菩薩未全了了者. 如起信論中十住菩薩

少分見性以誓願力能八相成佛者. 是其流

也. 雖未圓滿. 爲見少分性力故. 勢力如是. 猶

如儲君爲有因緣父王令其該召君政. 爲是

王眞子故. 力堪如是故. 爲少見性故. 爲如來

眞子生佛家故. 不同餘敎假眞如假智等待

於初地方云生佛家故. 明見性力眞勝餘宗

故. 少分如是. 何肉全得. 第五明圓敎十地者.

一念體道智全佛故. 以會無明體全智故. 經

云. 一成一切成. 一壞一切壞. 後當廣明. 是名

五種十地. 此四種十地位次第行相. 以化下

中根接生門中大同小異. 至於本法敎門. 而

權敎之中三種. 假立眞如爲觀智. 與從法身

佛性體上安立漸頓二門全別. 如權敎中雖

經數:一七三九

經名:新華嚴經論卷第四

頁數:七四三

上      欄

復還從初地之中. 對治惡趣煩惱業生雜染

障. 乃至第七地中對治細相現行. 猶成障障

無相智. 未全自在. 至於八地無相無作功用

及於有相功用亦未自在. 如是地地中不自

在. 皆有障故. 前依解深密經中地位斷惑次

第法門說. 如三乘中十地畢定如是. 階降斷

惑經三僧祇. 百劫修相好業. 如涅槃經等佛

性門中安立諸地次第. 如前已明. 如本業瓔

珞經云. 十住菩薩銅寶瓔珞銅輪王百福子

爲眷屬. 生一佛土. 受佛學行. 敎二天下. 十行

菩薩銀寶瓔珞銀輪王五百福子爲眷屬. 生

三佛國中. 受佛敎行化三天下. 十□向菩薩

金剛寶瓔珞金輪王千福子爲眷屬. 入十方

佛國中. 化一切衆生. 處四天下. 初地已上百

寶瓔珞二地千寶三地萬寶四地菩薩不可稱

數寶爲瓔珞. 乃至十地寶瓔珞漸漸增廣. 及

十地十一地通佛法王. 及三賢菩薩總有十

五種輪王位. 廣如瓔珞經說. 又言三賢菩薩

伏三界煩惱[&FFFF]#業道[&FFFF]#相續果. 亦不起[&FFFF]#見

道. 喜忍伏三業道. 離垢忍伏地獄餓鬼畜生

人中業道. 明忍伏六天業道. 炎忍伏諸業道.

勝忍伏發見業道. 現忍伏因緣業道. 無生忍

伏果業道. 不動忍伏色因業道. 光忍伏心因

業道. 寂滅忍伏心色二習業道. 無垢忍伏習

果業道. 習前已除而果不敗亡. 是故佛子. 三

賢名爲伏斷. 喜忍已上亦伏亦斷一切煩惱.

光忍現時法界中一切無明. 頓斷無餘. 如是

以上說十一種忍. 三賢菩薩用除三界[&FFFF]#煩

惱故. 亦伏斷故. 解云. 三賢者卽菩薩也. 十住

中      欄

十行十□向地前三位也. 又瓔珞經云. 佛子.

初地一念無相法身智. 成就百萬阿僧祇功

德. 雙照二諦心心寂滅. 法流水中不可以凡

夫心識量二種法身. 解云. 二種身者. 一法性

身. 二報化身. 法流水者. 言初地菩薩. 卽法性

智流中任運至佛位故無所修造. 何肉二地

三地. 故又經云. 地前三賢菩薩入聖人位. 但

法性流中心心寂滅. 自然流入妙覺大海. 佛

子. 乃至三賢十地之名亦名無相. 但以應化

故. 古佛道法有十地之名. 此經卽是說華嚴

經以後敎化三乘人. 於別時中重於分始成

佛菩提樹下. 略[&FFFF]#華嚴法門. 此瓔珞經中皆

言. 我曾於普光明堂說淨土法門. 乃至□利

天說十住. 今更略說. 廣如經說. 准此經次第

說十地以後. 於第三禪中說十一地法門. 經

在西方不來. 經云. 佛子. 吾先於第三禪中集

八禪衆. 說一生補處菩薩. 入佛華三昧說百

萬億偈. 今以略說一偈之義開衆生心. 汝等

受持. 又依瓔珞經安立十地斷惑法相門. 經

云. 佛子. 前三賢伏三界無明而用除[&FFFF]#業. 何

故. 當受生時善爲緣子. 解云. 三賢菩薩初受

法性智慧生佛家時. 悲心增勝. 爲觀一切三

界衆生總爲子故. 誓願無捨. 爲慈悲故. 潤生

三界業故. 三界受生. 又經云. 爲潤業故受未

來果故名息用. 解云. 於三界無造新業故爲

息用. 又經云. 而不斷愛用. 解云. 然三界業亡

慈業受生不亡. 經云. 有十一人亦伏法界中

三界業果故. 解云. 十一人者. 十地幷等覺位

爲十一人. 又經云. 初地乃至七地三界業果

下      欄

俱伏盡無餘八地乃盡故. 解云. 七地已前伏

盡. 八地稱法盡故. 從此以上示現作佛王宮

受生出家得道轉法輪滅度. 示現一切化佛

境界故. 無子三界之報. 唯有無明習在. 解云.

此八地現前任無功用智. 雖度衆生無衆生

想. 七地已前悲勝. 八地以後無相智現前智

勝. 雖無受生任運度人. 非無愛法習故. 佛地

始盡以本願力故變化生. 是以我昔天中說

生不生義業生變生. 佛子. 聖位中二種業. 一

慧業無想生智心心緣法而生無照. 是名慧

業. 二功德業. 實智出有諦中有爲無漏. 集百

萬阿僧祇功德故. 名爲功德業. 從初聖已上

而現受生. 以變易故不造新. 以願力故住受

百劫千劫變化生. 已上□依本業瓔珞經說.

此卽是圓敎中亦頓亦漸二門. 亦頓者. 此經

云. 三賢菩薩卽入聖位. 入法性流中. 任運至

佛海. 更無造作. 亦漸者. 斷惑階降一一進修.

此瓔珞經三賢十住. 卽入法性之流. 不同權

敎初地見道道前伏惑. 若望華嚴經十地品

初地令凡夫修行. 不云要聖人方學. 彼經自

有明文. 又明退者. 如瓔珞經云. 佛子. 若退若

進者. 十住以前一切凡夫法中. 發菩提心. 有

□河沙衆生學行佛法. 信想心中行者是退

分善根. 諸善男子. 一劫二劫乃至修行十信

入十住. 是人爾時從初住至第六住中. 若修

第六般若波羅蜜. 正觀現前. 復爲諸佛菩薩

義知識所護念故. 出到第七住. 常住不退自

在. 七住以前名爲退分. 佛子. 若不退者. 入第

六般若修行於空. 無我無人無主者. 畢竟不

經數:一七三九

經名:新華嚴經論卷第四

頁數:七四四

上      欄

生. 畢竟入定位. 佛子. 若不値善知識者. 若

一劫若二劫退菩提心. 如我初會衆中有八

萬人退. 如淨目天子. 法身王子舍利弗等. 欲

入第七住. 其中値惡因緣故退入凡夫不善

中. 不名習種性人. 退入外道. 若一劫若十劫

乃至千劫. 作大邪見及五逆. 無惡不造也. 問

如涅槃經. 聞常住二字. 尙七劫不墮地獄. 如

華嚴經云. 設聞如來名及所說法不生信解.

亦能成種. 必得解脫至成佛故. 何故今言第

六住心及從凡夫信位. 猶言有退. 此意若爲

和會. 解云. 十信之中勝解未成. 未得謂得. 便

生□慢. 不近善友. 不敬賢良. 爲慢怠故. 久處

人天. 惡業便起. 能熟大地獄業. 若一信不慢.

常心勝友. 卽無此失. 若權敎中第六住心可

有退位. 實敎中爲稽滯者責令進修. 如舍利

弗是示現聲聞. 非實聲聞. 所作方便皆度衆

生使令進策. 如權敎中第六住心可說實退.

何以故. 爲權敎中地前三賢總未見道. 所修

作業皆是有爲. 所有無明皆是折伏. 功不强

者. 便生退還. 若折伏有力亦不退失. 如蛇有

毒. 爲[&FFFF]#力故毒不能起. 但於佛法中種於信

心. 謙下無慢. 敬順賢良. 於諸惡人心常慈忍.

於諸勝已者諮受未聞. 所聞勝法奉行無忘.

所有虛妄依敎□除. 於三菩提道常勤不息.

夫爲人生之法. 法合如然. 但不長惡而生. 何

須慮退. 已上五種十地權敎中三種十地. 如

大品般若. 但有十地名. 第八名八人地. 第九

名乾慧地. 地名少殊. 解深密經中. 十地名雖

與華嚴經中十地名同. 從初地至十一地. 有

中      欄

十一種[&FFFF]#重二十二種愚癡. 此二部經中但

有十地. 總無地前四種資糧. 仁王經中. 雖說

地前十信十住十行十□向四種資糧. 十信

卽說. 爲內凡卽不同實敎中十住初心便登

聖性體齊諸佛. 十信之中若不信自身與佛

身因果無二者. 不成信解. 是故如來出現品

云. 菩薩摩訶薩應知自心之內一念中有十方

諸佛成等正覺轉正法輪. 何以故. 佛心與自

心無二故. 如是信心方名信故. 何肉十住之

位不證此心. 若不證此心云何名住. 以是義

故. 住於佛住名之爲住. 是故初發心住便成

正覺. 又權敎中說十地時. □無他方佛與說

法者同名故. 又無同名佛來證成表因果同

故. 以是義故. 地位及敎門□是接小根衆生.

權施設故. 諸有智者. 勿滯其中. 應□昇進. 是

故說華嚴經中五位十地法門時. 十住中法

慧菩薩入定欲說十住法門時？過十方千佛

世界外有千佛世界微塵數. 同名法慧佛. 來

手摩法慧菩薩頂. 及語業[&FFFF]#歎. 及與法慧智

力十三種加持. 說十行位時. 功德林菩薩入

定. 十方過萬佛世界外有萬佛世界微塵數

佛來. 俱名功德林. 及十三種加持功德林菩

薩等. 說十□向時十方過百萬佛世界外有

百萬佛世界微塵數佛來. 同名金剛幢. 亦十

三種加金剛幢菩薩. 十地亦然. 佛與菩薩同

名者. 明因果同故. 後當廣明. 如十地論. 是天

親菩薩造. 解十地經. 是華嚴經中十地品也.

於解義處. 文義通三乘及一乘義解者. 多解

三乘義. 於一乘義. 人多不解. 爲一乘道理情

下      欄

解不及. 設有以情解者. 疑網不除. 且信佛語

故自疑不斷. 會久在無思. 不厭苦者. 不滯寂

者. 悟常樂我淨者之所能知故. 是故五種十

地三種是權. 餘二種十地是實敎故. 是故瓔

珞經云. 古佛道法爲化衆生有此十地. 當知

三乘權敎十地名雖同. 所設方便引衆生行

解全別. 以此當處具說. 未有同名佛共成印

信因果契證

第六明頓證佛性理智萬行圓融門者. 如華

嚴經第一會如來現相品中. 如來齒間放光.

又放眉間中道果德光明. 又令普賢菩薩. 入

三昧說世界成就品華藏世界品毘盧遮那

品. 說諸佛果法令生愛樂. 旣生愛樂已. 於第

二會中. 令文殊師利說如來名號品四聖諦

品. 於兩足輪下放光明. 其光明過十佛刹微

塵數世界外. 各有十佛刹微塵數菩薩. 皆來

集會又說光明覺品菩薩問明品淨行品賢

首品. 成就十信之門. 兩足輪下光者. 爲其最

下. 明入信之首以信爲因. 信爲最下故. 此是

如來眉間果光放入故. 前如來現相品中如

來眉間放光已入兩足輪中. 爲欲明擧佛. 果

德用成信位諸有學者還信果法用成初證入

於十信之門故以是義故. 十方各有十佛刹

微塵數十首菩薩. 皆從十色世界十智如來

所來. 以十信爲入道之初故. 是故所來菩薩

皆名爲首. 十色世界者. 爲十信菩薩未成實

證明. 是凡夫雖信果德佛境未離色塵. 以色

爲國. 十住菩薩理事圓明. 以華爲國. 爲創從

凡位理事開敷故. 十行菩薩善達簡擇覺慧

經數:一七三九

經名:新華嚴經論卷第四

頁數:七四五

上      欄

圓明. 以慧爲國. 十向十地以妙用自在. 以妙

爲國. 國從當位法門所來. 以法爲國. 非爲四

大地水火風故. 入聖智者. 已離此障故. 十信

位中菩薩皆是十智佛所來者. 所謂不動智

佛. 無□智佛. 解脫智佛. 如是十智佛者. 智爲

果德. 爲十信位中以果爲信故. 爲明信從果

來以果爲因故. 若不以果爲信. 卽無所信故.

信無所依. 何故文殊師利爲上首者. 爲文殊

師利爲啓□之主故. 十方諸佛皆以文殊師

利妙德爲發信心之首故. 以彰顯法身根本

智故. 常以文殊師利爲果前之信. 善賢明是

差別智爲果後之行故. 是故善財童子初見

文殊爲信門. 後見慈氏爲佛位. 後自見其身

入普賢身. 是佛果後行. 文殊爲小男. 普賢爲

長子. 二聖合體. 名之爲佛. 文殊爲法身妙慧.

普賢爲萬行威德故. 體用自在名之爲佛. 文

殊小男者. 爲信證法身根本智慧. 爲初生故.

因初證本智法身能生佛家故. 普賢爲長子

者. 爲依根本智起行行差別智治佛家法諸

波羅蜜事自在故. 常以行門建佛家法治佛

家事. 但諸經之內以文殊爲問答主者. 多明

法身佛性之門. 普賢爲問答主者. 多論其行.

以此表之. 又文殊乘師子者. 爲明創證法

身佛性根本智斷惑之駿故. 普賢乘香象王

者. 表行庠序爲威德故. 又文殊常居東方金

色世界不動智佛所者. 爲明金爲白色能離

垢故. 金色者. 表法身也. 不動智者. 依法性身

根本智起智用卽無動故. 普賢菩薩常居東

方寶威德上王佛所者. 明萬行爲寶以此行

中      欄

故成其威德. 若具行者. 以法寶身自在也. 威

德無畏自在爲王. 若不具行者. 皆有所畏. 設

居高位不得爲王. 爲有所畏故. 與文殊師利

同在東方者. 爲法身智身理事體用本自一

故本無二故. 又文殊居東北方淸□山者. 像

艮卦主東北方故. 艮爲小男. 爲童□. 爲文殊

常化凡夫啓□見性及本智之初首故. 又與

普賢俱在東方者. 東方卯位卯爲震卦. 震爲

長男. 又像日出東方春陽發明無物不生無

物不照. 表理智雙徹體一無二. 以根本智差

別智無別體用生萬行故. 是故子爲佛位. 丑

爲十信寅爲十住. 卯爲十行. 辰爲十向. 已爲

十地. 午爲等覺. 未爲晦明入俗同俗化迷. 申

酉戌亥爲所化故. 如是安立法則. 法合如是

故. 易卦坎爲君. □爲臣. 震爲上相. 酉爲上

將. 東爲靑龍. 西爲白虎. 前爲朱雀. 後爲玄

武. 靑龍爲吉慶. 白虎爲凶害. 失雀爲其明.

玄武爲其黑. 是故如來治次而發明. 普賢爲

相主萬行. 觀音爲大悲之首. 治凶危爲上將.

文殊爲覺□之首. 常爲接信之師. 互融交參.

以持佛家之法. 皆令衆生住於中道處恬和

之性. 智慈益物. 以是身皆金色. 目髮紺靑. 體

白而相黃. 爲應眞和氣也. 皆爲無形之形無

色之色也. 若以其體用也. 一一菩薩總具智

德無邊. 以其法則常以文殊爲創信之首. 今

以南北. 且立東西之一門. 若論互融重玄一

方總俱有十. 經云. 一切處普賢菩薩. 一切處

金色世界. 一切處文殊師利. 一切處不動智

佛. 經云. 佛身充滿諸法界. 普現一切衆生

下      欄

前. 應受化器悉充滿. 佛故處此菩提樹. 一切

佛刹微塵等. 爾所佛坐一毛孔. 皆有無量菩

薩衆. 各爲具說普賢行. 如是一方卽十方無

盡. 一塵卽刹海無窮. 今爲化儀各示分方總

別. 今言十信者. 信何等位. 決定成於十信之

門. 如經十信位中光明覺品云. 十方一切處

文殊師利. 於十方一切處. 說十方一切處法

門. 歎佛十種果德. 以成信位. 如光明覺品

說. 又令起信根者轉更明淨. 文殊師利又問

十首菩薩等. 業不知心心不知業等十問. 令

起信者自身觀照轉令深固經云. 諸法無作

用？亦無有體性. 是故彼一切各各不相知. 又

作水流火焰風起大地所生不相知喩. 又下

頌云. 分別觀內身. 此中誰是我. 若能如是解.

彼達我有無. 文殊師利問十首菩薩. 所成十

信觀行之門. 具如問明品說. 又賢首品中從

凡夫位以信爲首. 決定取佛大菩提果. 故從

凡夫地. 信十方諸佛心不動智與自心無異

故 . 只爲無明所迷故. 無明與十方諸佛心. 本

來無二故. 從凡夫地信十方諸佛身根本智

與自身不異故. 何以故皆是一法性身一根

本智. 猶如樹枝一根生多枝葉等. 以因緣故.

一樹枝上成壞不同故. 從凡夫地信如來十

住十行十□向十地我悉盡能行之. 何以故.

自憶無始時來波流苦海. 無益之事尙以行

之. 何肉如今有益之事. 菩薩萬行濟衆生事.

豈不能爲. 從凡夫地. 信十方諸佛皆從三昧

生我亦當得. 何以故. 諸佛三昧皆從如來自

性方便生. 我亦具有如來自體淸淨之性與

經數:一七三九

經名:新華嚴經論卷第五

頁數:七四六

上      欄

佛平等. 從凡夫地信十方諸佛一切神通我

亦當得. 何以故. 諸佛神通依眞智而得. 我

但依眞性智中無有煩惱無明成智. 一切業

亡唯有智慈. 通化自在. 從凡夫地信佛智慧

我亦當得. 何以故. 一切諸佛悉從凡夫來故.

從凡夫地信佛大悲普覆一切我亦當得. 何

以故. 諸佛大悲從大願起. 我亦如諸佛發大

願故. 從凡夫地信佛自在我亦當得. 何以故.

諸佛自在於性起法門. 智身法身入衆生界.

不染色塵諸根自在. 我亦不離性起如來智

故. 從凡夫地信自發心經無盡劫修功行滿

位齊諸佛. 不移一念. 何以故. 爲三世無時故.

如是從凡夫信解始終徹佛果位. 如上所發

十種信者. 必能決定成就十信之門. 住於堅

固之種. 永不退轉. 又十信文殊師利及覺首

等十首菩薩. 皆從十色世界來. 所謂金色世

界者. 表本白淨法中來故. 爲明信心依本信

故. 妙色世界者. 爲信依理事自在妙用而生

信故. 蓮華色世界者表行信故. 爲蓮華表萬

行故. 瞻蔔花色世界者. 表從福慶之色以理

智大慈中和性而生信心故. 五色之中黃色

爲最. 亡爲應眞色亦中宮色也. 表中道色故.

爲此華爲黃色華故. 此信心菩薩爲智慈中

和之色應眞世界來故. 優[&FFFF]#羅華色世界者.

其華赤黃色兼有紫焰色氣. 表一行一切行

能純能雜而生信故. 寶色世界者. 表智慈法

行成信而可貴故. 金剛色世界者. 表以佛果

德而生信心故. 必能決斷諸煩惱故. 頗梨色

世界者. 似水精表信心本淸淨故. 平等色世

中      欄

界者. 表信法界平等無二故. 如是十色世界

皆是十信菩薩所信之法門. 皆從自信法門

中來故. 曰從如是世界中來. 已下本所事佛.

所謂不動智佛. 無□智佛. 解脫智佛. 如是十

箇智佛. 卽是佛果中佛. 明信自智從佛智果

爲因故. 來表不因佛果不成信故. 其十住位

中昇須彌山頂. 於兩足指端放百千妙色光

明. 明前十信位. 於普光明殿. 雨足下千輻輪

中放光. 表信位在凡夫離凡地. 光出足下. 爲

表以信爲初因其位最下. 今說十住. 上昇須

彌之頂者. 明十住初心證法頂故. 從地昇上

至相盡處故. 陟山王頂至法王位處故. 明其

止爲山也. 以入眞實證. 非止不會. 於兩足指

端放百千妙色光者. 爲明足指以艮爲手足之

指. 初取聖道非止不明履踐之始. 表創從十

信凡夫之位極. 始在十住初首覆踐如來法

王聖□. 以其定門. 普觀凡聖一切境界. 性相

無□色無不妙. 故稱爲光. 如本業瓔珞經云.

修三賢法入聖入位法流水中. 心心寂滅自

然流入妙覺之位. 然此華嚴經意卽不然. 識

滅時亡. 情塵頓絶. 唯眞智境一念則五位齊

明. 爲全將佛果以爲因故. 設同凡夫住世百

年及以多劫. 而不見須臾可遷. 不見當成佛.

不見已成佛. 不見現成佛. 十住之位法 旣如

是. 更有何生不成佛耶. 更有何生而成正覺.

此華嚴經是本法界門. 一切諸佛本住大宅.

一切佛子究竟所歸. 化身權乘總居其外. 若

有入者一入全眞. 此位中初發心住菩薩見

道. 住佛知見入佛知見. 直與如來同身心性

下      欄

智相故. 頓印五位行相. 總在其中. 如持明鏡

普臨衆生. 此經法門法合如是. 所有歎說. 應

如是知. 應如是信解. 爲法界法門圓無終始.

於一念中歲月晦明重重無盡. 一女之內佛

境衆生境色相無邊. 一成一切成. 一壞一切

壞. 此十住位中. 有十箇菩薩. 下名悉同. 名之

爲慧. 本從來土皆號爲華. 從十箇華國土來.

本所事佛下名悉同. 名之爲月. 釋云. 此位自

己證眞善簡邪正. 名之爲慧. 理事齊發開敷

若華. 以開敷法門爲國所居. 得法惱除淸□

如月. 名爲本所事佛. 此之名目總是十住位

中所證法門. 非虛名也. 經云. 爾時法慧菩薩

以佛神力入菩薩無量方便三昧. 以三昧力

故. 十方各千佛刹微塵數世界之外. 有千佛

刹微塵數諸佛. 皆同一號. 名曰法慧. 普現其

前. 以十三種法加法慧菩薩. 十三加者. 語業

加者以言稱難善哉善哉. 身業加者. 以手摩

法慧菩薩頂. 智業加者. 經云. 卽與法慧菩薩

十種無□智. 及此土如來光照其身. 是爲十

三

新華嚴經論卷第五

新華嚴經論卷第五

長者李通玄撰

十方佛所以同名爲此十住法證聖位法流已

入法界大海. 同佛聖位智慧故. 是以佛與法

慧菩薩名同. 爲表法同故. 又明十住法門因

經數:一七三九

經名:新華嚴經論卷第五

頁數:七四七

上      欄

果齊故. 佛位果德菩薩爲因. 因與果體不異.

是故同名. 說此十住法時昇須彌山頂上. 有

六品經. 共成十住法門之行相. 一昇須彌山

頂品. 二偈[&FFFF]#品. 三十住品. 四梵行品. 五初

發心功德品. 六明法品. 且依此六品經中解

行法門. 修學悟入. 必能成就十住法門. 住佛

種性. 生如來家. 爲眞佛子. 不同權敎初地菩

薩始生佛家或說三賢菩薩以誓願成佛. 此

華嚴經直論實證位不論誓願. 爲此敎門總

一時一際法界無異念. 前後情絶. 凡聖一性.

不論情繫. 應以無念無作法界門. 照之可見.

若立情見不可信也. 設生信者. 玄信佛語故

非是自見. 若自見者唯情絶想亡. 心與理合.

智與境冥. 方知萬境性相通收. 若不如斯. 心

常彼此. 是非競作. 垢淨何休. 若也稱性情亡.

法界重玄之門自達. 一多純雜自在含容. 總

別之門圓融自在. 於利生之法善達諸根. 隨

所堪能悉皆成益. 敬承親近者. 皆能友之. 如

昇夜摩天宮說十行品. 及如來於兩足上放百

千妙色光明. 爲表依空建行始可理事自在.

明十住之位證法身本智. 十行之位以法身根

本智無□. 方行萬行行亦無□. 若不見法身

本智. 所行萬行皆屬人天因果. 皆爲有漏生

滅之福. 以法身自智慧用治諸惑. 以萬行悲

濟衆生. 法身智身任無作大悲一時頓用. 雖

寄七地悲增八地智增之行相. 此華嚴法界

門. 十住初位總該諸位在十住初門. 位同佛

果. 爲一法界體用故. 以一位中具十波羅蜜

諸十法故. 以諸法重玄門. 照之可見. 此乃總

中      欄

是如來藏身普賢菩薩世界海□法門. 此乃如

日月照臨. 盲者不見. 非日月咎. 應自責躬修

德. 可以頂敬以定慧觀之. 如來藏身者. 則法

身也. 諸福智海[&FFFF]#不居中. 故稱爲藏. 若不見

法身. 一切福智大慈大悲. 悉皆不辦. 總屬生

滅. 世界海□者. 悲智觀根屈曲徹俗. 身土及

業. 重重衆生. 重重諸業. 各別大悲普救. 根無

不盡故. 名之曰海□. □者. 甚深□□義也. 像

此佛果位中菩薩. 一入法界之門. 攝重重衆

生根業盡. 故無出世心. 永沒生死大海□流.

無出沒故. 此十行門同普賢行. 前十住門同

文殊師利. 法身根本無相智慧. 二人齊體互

爲主伴. 中間無作智. 卽爲佛果. 三人體一. 寄

安五位. 用接凡迷. 若有凡夫信滿發心. 十住

之初三身同德. 文殊是佛法身. 普賢是佛行

身. 無作之智果是佛報身. 常以文殊法身無

相妙慧. 以爲先導. 說時先後證則三身一時.

法合如是. 廢一不可. 若廢文殊存普賢. 所有

行門屬有漏. 若廢普賢存文殊所證寂定是

二乘. 若廢佛存文殊普賢. 佛是覺義. 無覺者

故. 以是義故. 三人不可廢一. 若廢一三不成

故. 是故三乘權敎中. 無此三人始終不相去

離. 以敎門未實總是化身. 權逐小根且略權

施. 待其熟故方遷就實. 如法華涅槃總是漸

漸. 遷向實敎. 如此經十住中初位卽是十行

十□向十地等覺位. 總得其初及得其終. 互

相□通. 一位中得五十法門. 以互相徹故. 一

一位中二千五百總別之義齊現. 乃至無盡

諸位地等進修行相層級. 不廢漸漸而是一

下      欄

時. 不廢一時中漸漸. 此十行位中隨其十方.

各有一大菩薩來至佛所. 各將十佛刹微疲

數菩薩而來集會. 十箇上首菩薩下名悉同

名之爲林. 本從來國下名悉同名之爲慧. 本

所事佛下名悉同名之爲眼. 十箇上菩薩

下名悉同名之爲林. 林者有五德. 一建立德.

二身幹枝條緣互相生無生德. 三華葉果實

成益德. 四能障炎暑得淸□德. 五人龍鳥獸

鬼神所歸德

一何謂建立德. 謂如大林. 內有龍神所居. 外

無大風所折. 若不如是不得建立高顯成林

爲明此位菩薩. 內有大智之龍. 常以大慈悲

神而自守護. 了境內寂. 外無色塵境風所折.

異道邪論. 以智□之無能所伐. 而建萬行. 與

一切衆生皆共同之. 常爲利益故爲建立德

二何謂身幹枝條緣互相生無生德. 爲明樹

身幹枝條上各各心能生所生性了不可得.

但爲緣生緣生之法緣緣無所生. 本來不生

生本來生不生. 爲明此位菩薩所行行無盡

門故. 爲以法身本智爲先導 故. 常行萬行.

於身於境心能行所行了不可得. 但以法如

是行故

三何謂華葉果實成益德. 謂如樹林華敷可

觀令人愛樂葉能映障炎熱令得淸□果實資

養衆生飢渴者皆充足. 爲明此位菩薩常行

萬行. 令人天樂見廣布大慈悲之棄. 令人親

而不捨施大智之果充足法界衆生. 皆令滿

足本願方終

四何謂能除炎障得淸□德. 謂如林隨所歸

經數:一七三九

經名:新華嚴經論卷第五

頁數:七四八

上      欄

者皆得離暑. 獲淸□樂. 其林都無有心. 爲明

此位菩薩所歸依者. 隨其根性皆得淸□. 本

性無心利與不利

五何謂人龍鳥獸鬼神所歸德. 謂如茂林人

多所採龍多所居衆鳥所都. 爲明此位菩薩

亦復如是. 以建萬行之林. 衆人所歸採其衆

德. 龍鬼所居常恭敬. 鳥獸所歸離怖. 又林爲

多義. 以此位菩薩建行衆多故. 又以行多故.

功德亦多. 言以法身悲智行 諸行功德如林

故. 是故菩薩下名悉同名之曰林. 何故本從

來國下名悉同名之爲慧. 凡夫人以土地所居

名之爲國. 此位菩薩以定慧解脫安養自他

平等. 皆令離苦. 名之爲國. 地水火風所居之

國是衆生業之影像. 非是實故. 法身智慧解

脫是諸常住本體之國. 非業幻生之國. 是故

菩薩以慧爲國. 又此位菩薩以建萬行行解

利生. 行能同事. 慧能設敎. 利樂人天名所居

之國. 何故本所事佛下名悉同名之爲眼. 此

華嚴經以事表法. 以其佛名. 同己所證. 所證

法處. 名之爲佛. 此位菩薩以行益生. 善能觀

根. 稱根說法不失時度. 名之爲眼. 經云. 爾時

功德林菩薩. 承佛神力入菩薩善思惟三昧.

入是三昧已. 十方各過萬佛刹微塵數世界

外. 有萬佛刹微塵數諸佛. 皆號功德林. 而

現其前. 還如前十三種加加功德林菩薩. 只

如佛果位內菩薩. 法身悲智常現在前. 定

慧法門常當具足. 何須入定諸佛來加. 爲諸

菩薩設敎度生. 要成軌則言佛神力. 推德於

尊. 雖法界體齊平等. 平等爲化儀故須存師

中      欄

弟. 爲化儀故入定觀法出定方說. 三昧者. 名

爲等引. 引生正解名善思惟. 十住之內過千

佛世界. 十行之內過萬佛世界者. 表位增廣

化儀軌則. 行相眉目法合如是. 然其眞性皆

滿十方他方所來諸佛與入定菩薩同名功德

林者. 明因果俱齊法智一種. 以此所來諸佛

與入定菩薩同名. 十三種加者. 一語加. 二手

加摩頂. 三與十種智及此土如來光照其身.

以語加者. 表法不謬. 以手摩頂者. 法身智身

悲智知見解脫相及故. 又摩頂者. 安慰之相.

與十智者. 明菩薩智與佛果齊故. 名之爲與.

又推德於尊. 謙如離慢故. 名之佛與. 於經中.

皆云法如是故. 自善根故. 皆是化儀軌則故

有此言. 此十行位總有四品經？共成此位法

則之門. 一昇夜摩天宮品. 二夜摩天宮偈[&FFFF]#

品. 三十行品. 四十無盡藏品. 十行門中所有

法門. 當依此四品經修行理事悉皆具足. 如

說十□向品時. 何故昇兜率天. 何故如來兩

膝之上而放光明. 何故上首菩薩下名悉同

名之爲. 所從來國下名悉同名之爲妙. 爲

兜率天於欲界中上下處中故. 如四天王天

總是帝釋所攝. 連妙高頂. 總是一天之界所

收. 夜摩天名第二天. 四天王天帝釋妙高. 俱

連地界. 夜摩天已上方是空居. 以兜率天. 上

下居中. 向上卽化樂他化二天. 以此天於欲

界中處中故. 故於此天. 和會理事. 會於中道.

□理向事. □事向理理事無□. 成理事無□

智隱妙用之門. 故名□向夫十住初心理事

無□自會中道非在後位始有□向. 爲化衆

下      欄

生故. 名目法則須存. 從初發心住已後五位

之同理事本自□向. 今此第三位中□向前

十住前十行二法位無□. 說名□向之位. 不

在第三普和諸位名爲□向. 託事表法故. 於

此天說十□向. 如來膝上放光者. 爲膝□旋

屈申之所自在[&FFFF]#過於膝. 故膝上放百千億

那由他光明. 用表理事涅槃生死無□卷舒

自在. 亦是以事表法. 此之一部之典. 名言境

界身相名目及放光明. 總是所表自證法門.

此位中上首菩薩名之爲幢. 爲明十□向菩

薩智悲自在能壞自他惑業於生死中能建衆

德. 名之爲幢. 幢者建德不傾動義. 降怨義. □

壞義. 堅固義. 勝智立法幢堅. 建大慈心堅固.

□慢山遊寶路. 籍蓮臺成妙悟. 是故此位菩

薩名之爲幢. 爲以不動無作智悲能破自他生

死故. 此華嚴經十住十行十□向十地. 位位

有佛果故. 又此位菩薩能建勝德常處生死.

誓度一切無盡衆生. 而智無怯懼名之曰幢.

以了無明爲智智故. 有□厭者不可爲. 又行

施波羅蜜時. 若有乞者乞諸財寶. 盡所有及

自若命. 盡世所有皆悉歡喜. 心不傾動 . 名之

曰幢. 幢者不傾動義. 施有二種. 一者以法施.

二者事施. 以法施者. 以施人無我所故. 一切

無念名爲法施. 事施者. 以物與衆生. 於身命

財所心無[&FFFF]#. 此位菩薩行二種施尋常無懈.

廣如此十向位中說. 何爲所從來國名之爲

妙. 明此位菩薩智慧妙用. 以妙用自在. 不滯

有無及諸見量限□等過. 名之爲國. 何爲本

所事佛同名爲幢與己同號. 明此位菩薩旣

經數:一七三九

經名:新華嚴經論卷第五

頁數:七四九

上      欄

成妙用. 與佛妙用理事因果當位體齊. 還同

前十住十行當位與所事佛因果體齊. 位位

如是. 爾時金剛幢菩薩承佛神力入菩薩智光

三昧. 入是三昧已. 十方各過十萬佛刹微塵

數世界外. 有十萬佛刹微塵數諸佛. 皆同一

號. 號金剛幢而現其前. 還如前十三種加金

剛幢菩薩. 承佛神力. 推德於尊. 師弟之敬. 入

智光三昧. 三昧者. 名之等引. 入是三昧. 引生

無量敎光. 以根本智爲光體. 差別智爲敎光.

隨根與益. 智能破闇. 光者是敎. 爲敎能破迷

惑故. 發生明解. 開一切衆生智日故. 令其衆

生密雲昏夜不迷亂故. 能決盲聾開耳目故.

能令邪慢之山悉傾倒故. 敎光如是不可思

議. 前十行位功德林菩薩入善思惟三昧. 此

三□向位金剛幢菩薩入智光三昧. 以明五

位層級次第增廣眉目行相. 前位明始善思

惟. 此位明妙用自在放光遐照. 前位過萬佛

刹微塵數世界外. 有萬佛刹微塵數佛來. 此

位過十萬佛刹微塵數世界外. 有十萬佛刹

微塵數佛來. 亦明五位次第增廣進修之門

皆亡情. 以定慧門入重玄理事. 照之方可悉

解. 不可玄頭勘酌生增上慢. 十三加者. 以言

[&FFFF]#善. 以手摩頂. 十方諸佛與金剛幢菩薩十

種智. 此土如來光照其身. 以言[&FFFF]#歎者爲明

所說法及法不謬故. 手摩其頂者. 表說法者

與佛智相及故. 與智慧者. 明說法者與佛智

同故. 此土如來光照其身者. 明與佛敎光合

故. 又以光覺觸許令說法故. 十三加者. 欲令

後世斷疑成法令生信故. 論其實體總是諸

中      欄

佛. 隨諸位位行門. 依本位法而立其名. 而現

其身. 與衆生作法軌則. 令其倣學. 使令悟

入. 佛旣立敎. 學者必得不虛. 所以同名者也.

十住十行中已釋訖. 此位之內有昇兜率天

宮品兜率天宮偈[&FFFF]#品十□向品. 此三品經

成斯一位十向法門. 法用軌則. 學之者依之

成則. 如說十地品時. 何故不從兜率天次第

而昇化樂. 何故越化樂天而昇他化自在天.

爲明十地菩薩法門功德廣博攝境超前不依

次第. 又明十地妙用無方蘊功自在說處亦

須自在. 同彼天稱名爲自在. 又明十地菩薩

以稱理體性自體無心自無心化. 皆因衆生

起大悲智. 因他起化. 故以彼天表德. 是故於

他化自在天而說十地. 一明功高勝前故. 須

超次第. 二表自在而化衆生故. 於此天處而

說十地. 如普賢等覺位. 在第三禪. 集八禪天

衆. 入佛華三昧. 說百萬億偈. 此之一會文廣

不可於世傳持. 如是超間位倍倍於前. 佛華

者. 佛行也. 入佛行三昧者. 是普賢法界行也.

何故十信十住十行十□向四位之中菩薩.

但擧十箇上首菩薩同名. 此十地位中何故

擧三十七箇菩薩同名爲藏. 解脫月菩薩何

故獨名爲月. 此一部之敎. 各各菩薩與佛果

功齊. 皆十方來佛與入定菩薩同名者. 爲表

當位之內菩薩證入與佛位齊因果相似. 以

成龜鏡. 然六位五位中. 層級非無次第同別

之義. 影互參差能純能雜能同能別能成能

壞. 以六相總別同異成壞門. 准之可見. 六相

者. 一總門. 二別門. 三同門. 四異門. 五成門

下      欄

六壞門. 此六門義. 一門中具六互爲純雜. 不

可廢一也. 十重玄義亦然. 此之文繁. 出於別

本. 但且影響參之. 然十地法且於別門中立

層級處說其行相. 此十地位爲中道果終之

敎. 是故前位膝上放光. 此位如來眉間出淸

淨光明. 名菩薩力焰明. 以百千阿僧祇光明

以爲眷屬. 眉間光者. 表中道果終之義. 此眉

間光從初會中如來現相品中. 如來於眉間.

放果德光明. 入足下輪中. 明以果成因. 使令

普賢菩薩. 示佛果德令其信樂. 旣信樂已便

說信門卽於光明覺品中. 還從兩足下輪中

放出初眉間放入果德光明. 用照金色世界

不動智佛. 以成信位. 以次欲說十住品時. 昇

須彌山頂. 於偈[&FFFF]#品中於如來兩足指端放

光. 以次欲說十行品時. 於偈[&FFFF]#品中於 如來

兩足上放光. 以次欲說十□向品時. 於如來

膝上放光. 如今說十地法門. 還於初會之中

眉間放中道佛果光. 際而復始. 至果極際. 三

乘中十地不同於此. 行相全別. 十地菩薩見

道未能明了. 初會中如彰眉間放佛果光明.

名一切菩薩智光明普照曜十方藏. 此光使

令菩薩入佛果德門故. 還放果光. 使令入果.

以因果欣修相似故. 經云. 爾時世尊欲令一

切菩薩大衆得於如來無邊境界神通力故.

放眉間光明. 名一切菩薩智光明普照曜十

方藏. 其狀猶如寶色燈雲. 其光明名爲普照

曜十方藏者. 卽照此十地之藏一一地內皆

遍法界虛空界福智大悲之藏. 今此十地卽

是初會之內如來. 使令菩薩所成之門終而

經數:一七三九

經名:新華嚴經論卷第五

頁數:七五○

上      欄

復始. 以放眉間光明相似故. 放光處相似故.

前初會放光. 其狀猶如實色燈雲. 此十地放

光名菩薩力焰明. 此前後光明因果相似故.

燈與焰相似故. 前之放光名菩薩智光明普

照曜十方藏者. 卽明如來開悟菩薩智令諸

菩薩至此十地故. 此十地品中如來所放光

明名菩薩力焰明者. 卽明菩薩自力功極而

□十地. 前光開發. 後明自力. 以自力故. 至於

如來初開發處. 稱佛本心. 始終相似. 是故明

此十地中道果終之門. 後徹初故. 前光擧果

勸修. 後十地放光明自修至果. 是故光明名

菩薩力. 以菩薩修自精勤力. 無退轉力. 不懈

怠力. 而能修習至此十地如來法界藏故. 是

故菩薩悉名爲藏. 藏者含藏蘊德不遺失義.

此法界自體淸淨無漏法門. 體該法界. 含藏

一切大智大慈諸功德故. 興萬行雲. 普雨法

雨. 潤衆生故. 此位菩薩稱如斯故. 名之爲藏.

此位中有三十七箇菩薩. 同名爲藏者. 爲明

此十地法門果終. 意欲辨知正道助道故. 故

立三十七菩薩. 成三十七助道法門. 非正果

故. 十住以來菩薩所行皆是助道. 非是正位

故. 意欲明行所行者是爲助道. 無住無行任

眞自體名之爲正果故. 若以初發心住. 以法

性無相根本智不離無作用之體行諸萬行.

菩薩與佛因果本來體齊. 若簡佛果無作無

修. 菩薩正加行已來總名助道. 以動寂無□

正助元來不異一法門也. 眉目不可不簡. 體

用圓寂正助全同. 此卽全別全同門. 還以重

玄門思之可解. 聞所未聞之法. 聞之不疑. 全

中      欄

別全同境界難解. 佛及凡夫各自別有. 是全

別義故. 二見□存. 若全同故便成滯寂圓融

道理事理不□. 若也法門全分兩向. 是凡夫

法. 全合一體. 是二乘法. 但以理事自在. 道其

在中留心滅之此亦不可. 以心存之. 此亦不

可. 此助道行門與正智果德無作之門. 體合

無二. 事中軌則不可不分. 以其體用不可一

向全別全同. 以全同作全別. 以全別作全同.

不可全別無全同. 不可全同無全別. 如迷此

同別二門. 卽智不自在如三十七箇同名爲

藏. 三十七菩薩外獨自一箇名解脫月. 何故

同名爲藏者. 總明十地法中正助之內爲同

法衆三十七卽爲其主. 唯解脫月一箇菩薩

獨是其伴. 明非同法衆故立別名. 以爲賓主

須有啓請繫難十地之法. 令現在及後世得

聞正法無疑. 經意如是. 應如是知. 是故此十

地法門. 卽是解脫月爲衆請法首. 金剛藏菩

薩爲衆說法首. 已上可知. 爾時金剛藏菩薩

承佛神力入菩薩大昔慧光明 三昧者. 十向

位中金剛幢菩薩入菩薩智光三昧. 今此十

地金剛藏菩薩入菩薩大智慧光明三昧. 此

位菩薩智明增故. 妙用決擇增明更加其慧.

此乃明位位層級法門漸增勝故. 然諸餘位

非無慧用. 入是三昧已. 卽時十方各過十億

佛刹微塵數世界外. 有十億佛刹微塵數諸

佛. 同名金剛藏. 而現其前. 卽以十三種法加

金剛藏菩薩. 一以言[&FFFF]#諭二十方諸佛與無

能映奪身. 三與無□樂說辯四與善. 分別淸

淨智五與善. 憶念不忘力六與善. 決定明了

下      欄

慧七與至. 一切處開悟衆生智. 八與成道自

在力. 九與如來無所畏. 十與一切智人觀察

分別諸法門辯才智. 十一與一切如來上妙

身語意具足莊嚴. 十二十方諸佛手摩其頂.

十三與意加者. 欲令後世斷疑成法令生信

故. 一如經說. 以言[&FFFF]#諭. 許說無疑. 以手摩其

頂. 安慰許智相及. 何以同名者. 明金剛藏菩

薩證法因果與佛所證相似. 如五位菩薩. 與

佛因果俱齊. 皆以同名佛印之成法. 令現在

衆及後世無疑. 幷此土如來光照其身爲十

三種加. 如等覺位中普賢境界. 准菩薩本業

瓔珞經. 在第三禪說. 來文不備. 不可和會. 本

業經是說華嚴經竟. 化三乘衆. 於後重於菩

提場中. 更略說彼經. 自有明文. 此五位敎門

依品次第. 今且略說. 後法界品內. 善財童子

心五位菩薩善知識. 一一行之. 師弟軌則行

相. 利益衆生後當更明. 地地法門一一別相

隨文釋義方解. 略會三乘十地門差別. 三乘

十地敎行印信全別. 上下披讀思之可見. 三

乘十地無似此華嚴法界佛所乘門法門次

第. 經中五位六位行門. 皆以菩薩自證果德

爲己躬之號. 則如十信位中文殊與覺首等

十首菩薩十住位中法慧等十慧菩薩十行位

中功德林等十林菩薩是也. 如前所述. 皆以

當位之內自證本法名之. 所從來國皆以根

本智導利衆生. 觀根滅惑之智. 號之爲本所

事佛. 當位之內有十方同名諸佛. 來現其前.

十三種加成其印信. 表因果體齊. 以現同名.

總別通徹時劫互融. 無盡重玄一多相徹. 一